system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Homorod, Brașov.
assistant
Homorod (în , în ) este satul de reședință al comunei cu același nume din județul Brașov, Transilvania, România.

Istoric 
În cursul secolului al XII-lea, în vremea regelui Geza al II-lea, au venit coloniști din Flandra (hospites flandrenses), care vorbeau o limbă puțin diferită de cea a sașilor, dar erau tot de origine germană. Ei s-au stabilit pe o colină din apropierea satului Homorod de astăzi, iar localitatea se numea pe atunci Petersdorf, după Sf. Petru, care era patronul bisericii.

Biserica Evanghelică-Lutherană 
 Vezi și Biserica fortificată din Homorod
La sfârșitul secolului al XIII-lea, localnicii au început construcția bisericii romanice de tip sală, o raritate față de planul cu trei nave al celor mai multe biserici săsești. Arcul triumfal este înzidit, iar vechiul cor se află ascuns în parterul turnului de est. Pereții lui sunt împodobiți cu fresce care datează din trei perioade (secolele al XIII-lea, al XIV-lea și al XV-lea). Are o sală tăvănită cu cor patrat, boltit in cruce pe ogive, absida semicirculara, turn-clopotniță cu tribuna pe vest. Odata cu constructia cetatii taranesti, biserica a fost fortificata, corul si absida fiind cuprinse intr-un puternic turn.

Fortificația 
Puternică cetate țărănească săsească, cu dublă incintă (sec.XV-XVI), ridicată in jurul Bisericii Evanghelice-Lutherane (sec.XIII). Fortificația care înconjoară biserica evanghelică nu a fost niciodată cucerită. Prima incintă este rectangulară și a fost construită în secolul al XV-lea. Are turnuri pe colțuri, cu mașiculiuri. Între turnuri, zidurile aveau două drumuri de strajă suprapuse, care se sprijineau pe console de lemn. Pe latura de vest este un mic turn-poartă care străjuiește intrarea.

Istoria recentă 
În ianuarie 1945, când s-a hotărât deportarea germanilor din România în Uniunea Sovietică, toți bărbații de 17 până la 45 și femeile de 18 până la 30 ani de origine germană au fost ridicați și deportați pentru "muncă de reconstrucție" în Uniunea Sovietică. Din Homorod, au fost deportate 59 persoane. Patru din ei au murit în așa zisele lagăre de internare sovietice. După 5 ani, deținuții au fost repatriați în România, cu excepția unora care, fiind bolnavi și inapți de muncă, fuseseră expulzați deja după 2 ani în zona sovietică de ocupație a Germaniei.

Vezi și 
 Biserica fortificată din Homorod
 Biserici fortificate din Transilvania

Bibliografie 
 Biserici Fortificate din Transilvania

Note

Legături externe 
 Informații și fotografii
 Biserici fortificate din Transilvania  
 Fortified churches from Transylvania 
 Kirchenburgen in Siebenbürgen 
 Erdélyi erődtemplomok

Galerie de imagini

Legături externe 
 Dicționar de localități din Transilvania 

Homorod, Homorod
Homorod, Homorod